سپایدەرمان ٢ (تراکی دەنگی)

سپایدەرمان ٢: میوزیکی وەرگیراو و ئیلھاموەرگیراو () ئەلبوومی ساوندتراکی فیلمی ساڵی ٢٠٠٤ی سپایدەرمان ٢ە، کە لە ٢٢ی حوزەیرانی ٢٠٠٤ بڵاوکرایەوە. بە گشتی، ئەلبوومەکە گەیشتە ١٠ باشترینی چارتەکانی ئەلبوومی ویلایەتە یەکگرتووەکان و ٤٠ باشترینی چارتەکانی ئەلبوومی ئوسترالیا. «ڤیندیکەیتد»ی داشبۆرد کۆنفێشناڵ لە حوزەیرانی ٢٠٠٤دا گەیشتە لووتکەی چارتێکی ساوندتراکی کۆکراوەی جیھانی و ٢٠ باشترینی چارتێکی کۆکراوەی ڕۆکی نوێی جیھان و ئەمریکا. «وی ئار»ی ئانا جۆنسن سەرکەوتنێکی گەورەی لە ئەورووپا بەدەستھێنا، و لە نزیکەی ھەموو وڵاتێکی ئەورووپیدا چووە ناو چارتەکانەوە. «ئۆردینەری»ی ترەین لەسەر چارتەکانی تاکەگۆرانیی ٤٠ باشترینی گەورەساڵانی ئەمریکادا بوو. «ئای ئام»ی کیلینگ ھایدی بۆ وەشانی ئوسترالیی ساوندتراکەکە زیاد کرا و وەک تاکەگۆرانییەک لە وڵاتەکەدا بڵاوکرایەوە. لە ١٩ی تەممووزی ٢٠٠٤دا، بۆ یەکەمجار دەرکەوت و لە پلەی ١٦ی چارتەکانی ئاریای وڵاتەکەدا گەیشتە لووتکە.

 سەرچاوەکان